Helleborusmánia nám pre tento rok už skončila, tak môžme plynule prejsť do ďalšej - pre všetkých milovníkov plamienkov oficálne otváram CLEMATISMÁNIU
Ako prvý ešte v zime začína kvitnúť stálozelený Clematis armandii. Žiaľ starostlivosť oň v našich podmienkach je pomerne náročná a aj napriek maximálnej starostlivosti u mňa neprežil ani nie zimu, ale leto :-( .
Hneď po ňom skoro na jar to rozbalí Clematis early sensation. Tiež potrebuje trochu zimnej ochrany, ale túto miernu zimu na chránenom balkóne prežil výborne.
Zároveň s ním začínajú kvitnúť plamienky zo skupiny atragene (alpina) a montana .
No a potom u nastúpia ostané veľkokveté skorokvitnúce plamienky. Medzi nimi mám tento rok zopár veľmi zaujímavých noviniek, z ktorých sa veľmi teším.